Case ID: 1111435
Sentence 1: Məhkəmə zamanı təqsirləndirilən şəxs qismində dindirilmiş Təqsirləndirilən şəxs Azərbaycan Respublikası CM-in 234.4.3-cü maddəsi ilə nəzərdə tutulan cinayət əməlini törətməkdə özünü təqsirli bilərək göstərmişdir ki, o, x xxxx 2019-cu il tarixdə saat 18:00 radələrində idarə etdiyi “Ford” markalı ** BG *** qeydiyyat nişanlı avtomaşınla şəxsi işləri ilə əlaqədar Quba rayonuna gedən zaman Sumqayıt şəhərinin “Nasosnıy” qəsəbəsi ilə “Beşbarmaq” ziyarətgahı arasında magistral avtomobil yolunun kənarında dayanmış “Man” markalı İran İslam Respublikasına məxsus TİR yük avtomobilinin yanında sürücünün keçən avtomaşınlara kömək üçün əl etdiyini görmüş, sürücüyə kömək etmək məqsədi ilə idarə etdiyi avtomaşını saxlamış, 4045 yaşlı yük avtomaşının iranlı sürücüsü onunla azərbaycan dilində salamlaşıb adının “Şəhram” olduğunu demiş, avtomaşının boşalmış təkərini göstərib təmir etməkdə ondan kömək istəmiş, o, etiraz etməmiş, iranlı sürücü ilə avtomobilin təkərini açıb onun avtomobilinə yerləşdirdikdən sonra birlikdə “Beşbarmaq” ziyarətgahı istiqamətində gedərək təkəri təmir sexində yamatdırmış, təkəriavtomobilin altına bağlamış, göstərdiyi köməyə görə iranlı sürücü ona təşəkkür edərək avtomobilin kabinəsindən götürdüyü qoz boyda bir ədəd selofan bükümü ona uzadıb narkotik vasitə olduğunu demiş, o, iranlı sürücüdən həmin narkotik vasitənin ona verməsinin səbəbini soruşmuş, iranlı sürücü ona narkotiki satıb özünə pul edə biləcəyini bildirmiş, o, İranlı sürücünün verdiyi həmin bükümü ondan alıb öz avtomobilinin bardaçokuna yerləşdirərək yoluna davam etmiş, ertəsi gün x xxxx 2019-cu il tarixdə Qubadan Bakı şəhərinə tək qayıdarkən tanışı Şahid zəng etmiş, söhbət əsnasında sonuncuya bir gün əvvəl yolda iranlı sürücüyə təkəri təmir etməyə kömək etdiyi üçün əvəzində ona selofan bükümdə narkotik vasitə verdiyini demiş, Tofiq bunu eşidən kimi sevinib həmin narkotik vasitəni ondan istəmiş, o, narkotik vasitənin istifadəçisi olmadığından Tofiqə etiraz etməmiş, nə vaxt Bakı şəhərinə gəlsə, həmin narkotiki ondan götürə biləcəyini demiş, x xxxx 2019-cu il tarixdə saat 15 radələrində o, evdə olan zaman Tofiq ona zəng etmiş, həmin vaxt Bakı şəhərində olduğunu, onda olan narkotik vasitəni almaq üçün gəldiyini bildirmiş, o, həmin gün saat 17 radələrində yaşadığı evin yaxınlığında, yəni Yeni Günəşli qəsəbəsində yerləşən “Qartal” abidəsinin yanında, Tofiqlə görüşmüş, həmin vaxt nə Tofiqin yanında, nə də ki, onun yanında heç kəs olmamış, o, Tofiqlə görüşdükdən sonra özündə olan narkotik vasitəni Tofiqə vermiş, Tofiq bükümün ağzını açıb narkotik vasitəni dilinə vurub dadına baxmış, həmin narkotik vasitənin heroin olduğunu demiş, sonra Tofiq həmin bükümü əlində yelləyib həmin narkotikin çəkisinin təxminən 10 qram olduğunu, həmin narkotik vasitə heroini aparıb Salyan şəhərində öz tanışına satacağını, əvəzində ona 200 manat verəcəyini demiş, o Tofiqə etiraz etməmiş, onunla razılaşaraq ertəsi günü Salyan rayonundakı Xalac türməsində dustaq yatan dayısı oğluna baş çəkməyə gedəcəyini, həmin vaxt görüşüb 200 manatı götürəcəyini demiş, Tofiq onunla razılaşmış, onlar ayrılmışlar, ertəsi gün, yəni xx xxxx 2019-cu il tarixdə günorta saatlarında o, tanışı Böyükağa Cavadlı ilə görüşmüş, sonuncunun avtomobili ilə Salyan rayonundakı Xalac türməsinə gəlmiş, lakin artıq gec olduğundan dayısı oğlu ilə görüşməyə icazə verilmədiyinə görə o, Böyükağaya maşını Salyan şəhərinə sürməyini demiş, Böyükağa ondan nə üçün Salyan şəhərinə getdiyini soruşmuş, o, Böyükağaya bir gün əvvəl Tofiqə narkotik vasitə heroin satdığını və həmin heroinin 200 manatını ondan alacağını, həmçinin ev üçün kəsilmiş həyət toyuqları alacağını demiş, əvvəlcə Böyükağa etiraz etmiş, lakin onun təkidindən sonra maşını Salyan şəhərinə sürmüş, həmin gün saat 23:00 radələrində onlar Tofiqin yaşadığı Arbatan kəndinə getmiş, Tofiqin yaşadığı məhəlləyə gəlib çayxananın qarşısında Tofiqi soruşmuş, cavabında həmin şəxslər bir az əvvəl Tofiqi polis əməkdaşlarının tutub apardığını demiş, bu zaman o, polis əməkdaşlarının Tofiqi onun verdiyi narkotikə görə tutduqlarını başa düşmüş, bundan sonra o, Böyüküğa ilə birlikdə Yardımlı rayonuna, qohumunun yas mərasiminə gemiş, ertəsi günü Böyükağa Bakı şəhərinə qayıtmış, o, Yardımlı rayonunda qohumlarının evində qalmış, x xxxx 2019-cu il tarixdə anası ona zəng edərək Salyan rayon polis şöbəsinin əməkdaşlarının onu axtardıqlarını bildirmiş, o, Tofiq narkotik vasitəyə görə tutulubsa gec-tez onu da tutacaqlarını başa düşmüş, x xxxx 2019-cu il tarixdə könüllü olaraq Salyan RPŞ-yə getmiş və həmin narkotik vasitəni Tofiqə 200 manata satdığını da etiraf etmişdir.